கேள்வி: எக்சுனோரா இண்டர்நேசனல் - வரலாறு பற்றி நீங்கள் என்ன அறிந்துள்ளீர்கள்?
பதில்: எக்சுனோரா உருவாவதற்கு முன்பு, சென்னைக்கு அருகில் உள்ள பம்மல் நகரம் வசூல் அடிப்படையில் உள்ளூர் மாநகராட்சியின் சேவையின் கீழ் இருந்தது. எம்.பி. நிர்மல் என்பவரும் உள்ளூர்வாசிகள் குழுவினரும் தகுந்த கழிவு மேலாண்மை குறித்து அக்கம் பக்கத்தில் விழிப்புணர்வு ஏற்படுத்தினர். அவர்கள் வீடுகளில் இருந்து மாதாந்திர பயனர் கட்டணங்களை வசூலிக்கும் மாதிரியை அமைத்தனர். கழிவுகளை சேகரிக்கவும் அழிக்கவும் கழிவு எடுப்பவர்களை நியமித்தனர். பம்மல் நகராட்சி ஆணையம் எக்சுனோராவை ஊக்குவித்தது. அவர்களின் கட்டண அடிப்படையிலான மாதிரியானது நகராட்சியின் திடக்கழிவு நிர்வாகத்திற்கு சேவை செய்யப்படாத பகுதிகளுக்கு உதவியது. எக்சுனோரா பசுமை பம்மல் என்ற சிறப்புப் பெயரை இவர்கள் பெற்றனர். பம்மலில் உருவாகும் கழிவுகளை ஒரு நாளைக்கு 16.5 டன் சேகரித்து நிர்வகிக்கும் அளவிற்கு எக்சுனோரா வளர்ந்தது. எக்சுனோராவும் நகராட்சி பணியாளர்களும் இணைந்து பம்மல் நகராட்சியின் தூய்மைப் பணியில் ஈடுபட்டனர். யுனிசெப் அமைப்பும் எக்சுனோராவின் செயல்பாட்டு மேலாண்மை மாதிரியின் வெற்றிகளை சிறந்த நடைமுறை கையேடாக தமிழ்நாட்டில் ஐந்து இடங்களில் வெளியிட்டது. மற்ற நகராட்சிளூம், நகர்ப்புற உள்ளாட்சி அமைப்புகளும் எக்சுனோராவின் செயல்பாடுகளை தங்கள் நகரங்களில் பிரதிபலிக்க வேண்டும் என்பதே அச்சிறு புத்தகத்தின் நோக்கமாக இருந்தது. News, reports, documents, blogs, data, analysis on environment & development India, South Asia|website=www.indiaenvironmentportal.org.in|access-date=2019-04-06}} பெப்சிகோ என்ற அமெரிக்க நிறுவனமும் எக்சுனோராவைக் கவனித்தது. திடக்கழிவு மேலாண்மைக்கான அதன் பெருநிறுவன சமூகப் பொறுப்புத் திட்டத்தின் ஒரு பகுதியாக இதனுடன் கூட்டு சேர்ந்தது. கழிவுப் பிரிவின் முக்கியத்துவம் மற்றும் நன்மைகள் குறித்து வீடுகளுக்குக் கற்பிப்பதன் மூலம் முயற்சி தொடங்கப்பட்டது. வாய்ப்புள்ளவற்றை மறு சுழற்சிக்கும், மண்புழு உரம் அமைக்கவும் இக்கூட்டிணைவு செயல்பட்டது. இவ்வமைப்பிற்கு 2006 ஆம் ஆண்டில் புதுமைக்கான தங்க மயில் விருதும், 2008 ஆம் ஆண்டில் யுனிசெப் மாதிரி திட்ட சான்றிதழையும் கிடைத்தன. Replenishing Water Waste Management Programme PepsiCo India's|website=www.csrworld.net|access-date=2019-04-06}} எக்சுனோரா இன்டர்நேசனல் திருச்சியும் 321 என்ற எண்ணிடப்பட்ட இன்னர் வீல் மாவட்டமும் மலைப்பகுதியை பொதுப்பணித்துறையின் ஒப்புதலுடன் சுத்தம் செய்துள்ளனர். 2021 ஆம் ஆண்டு டிசம்பர் 5 நிலவரப்படி எக்சுனோரா உறுப்பினர்கள் மாநிலத் திட்டக் குழுவுக்கு ஒரு குறிப்பாணையைப் பரிந்துரைத்துள்ளனர். பொது இடங்களில் மழைநீர் சேகரிப்பைச் செயல்படுத்துவதற்கும் அதன் தாக்கத்தைக் கண்காணிப்பதற்கும் ஒரு தனி நிறுவனத்தை உருவாக்க வேண்டும் என்றும் குறிப்பாணை பரிந்துரைக்கிறது.